Die VF Plus het die aankondiging verwelkom en sy tevredenheid uitgespreek dat die Burgemeester spesifiek na die huise in Wolmer in Pretoria-Noord, wat hoofsaaklik deur arm wit gesinne bewoon word, verwys het.
“Hierdie bewys dat die VF Plus se benadering tot die politiek vrugte afwerp. Die VF Plus het heftige kritiek teen die ANC se optrede in Wolmer uitgespreek, maar terselfdertyd het die VF Plus met die plaaslike ANC-leierskap onderhandel oor ‘n oplossing. Hierdeur het die VF Plus tot die redding van die mense van Wolmer gekom”, het Beyers gesê.
Dit het tyd geword dat die inwoners van Pretoria die VF Plus ‘n kans moet gun om vir hulle regte op te staan, verwysende na die 2011-munisipale verkiesing. “Pretorianers het ‘n keuse: stem vir die DA om op elke hoek en draai histeries op die ANC te gil sonder enige effek of oplossing; of stem vir die VF Plus wat die vermoë het om werkbare oplossings vir inwoners te beding.”